पार्टी नेताओं का कहना है कि प्रधानमंत्री की रैलियां कम होंगी या अधिक, इसका अभी अनुमान नहीं लगाया जा सकता, क्योंकि चुनावी माहौल को देखते हुए ही इस तरह के कार्यक्रम तय किए जाते हैं। वैसे भी प्रधानमंत्री की कई संवैधानिक जिम्मेदारियां होती हैं। इसके बाद उनके पास जो भी समय होगा, उसके मुताबिक ही रैलियों की प्लानिंग की जाएगी। जहां तक विदेश कार्यक्रम का सवाल है तो 2 दिसंबर के बाद भी राजस्थान और मध्य प्रदेश जैसे राज्यों में रैलियों के लिए प्रधानमंत्री के पास काफी समय होगा। पार्टी उसी के मुताबिक कार्यक्रम तैयार करेगी।